# Eiropas Savienības C 130A/2022

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 130A |
| | |
| Izdevums latviešu valodā | Informācija un paziņojumi | 65. gadagājums2022. gada 23. marts |

ISSN 1977-0952

Eiropas Savienības

Oficiālais Vēstnesis

C 130A

Izdevums latviešu valodā

Informācija un paziņojumi

65. gadagājums2022. gada 23. marts

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Tiesa |
| 2022/C 130 A/01 | Uzaicinājums pieteikt kandidatūras | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Tiesa

2022/C 130 A/01

Uzaicinājums pieteikt kandidatūras

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Tiesa

| 23.3.2022 | LV | Eiropas Savienības Oficiālais Vēstnesis | CA 130/1 |
| --- | --- | --- | --- |

23.3.2022

LV

Eiropas Savienības Oficiālais Vēstnesis

CA 130/1

---

UZAICINĀJUMS PIETEIKT KANDIDATŪRAS

(2022/C 130 A/01)

Tuvākajā laikā kļūs vakants Ēku un drošības direkcijas direktora amats (AD 14 vai AD 15 pakāpe) Eiropas Savienības Tiesas Administratīvajā ģenerāldirekcijā. Iecelšana šajā amatā notiks saskaņā ar Eiropas Savienības Civildienesta noteikumu 29. panta 2. punktu.

I.   PIENĀKUMI

Ēku un drošības direkcijas (turpmāk tekstā – “ĒDD”) direktors, kurš ir pakļauts Administratīvās ģenerāldirekcijas ģenerāldirektoram, ir atbildīgs par ĒDD vadību, darba organizēšanu un koordinēšanu.

ĒDD ir atbildīga par Eiropas Savienības Tiesas (turpmāk tekstā – “iestāde”) būvniecības projektu vadību un īstenošanu, iestādes izmantoto ēku pārbūvi un iekārtošanu, kā arī to uzturēšanu. Tā nodrošina tehniskā aprīkojuma pārvaldību un uzturēšanu. Tāpat tā atbild par personu, informācijas un īpašuma drošību iestādes darbības ietvaros. ĒDD atbild arī par iekšējo loģistiku, tostarp ēdināšanas pakalpojumiem, iepirkumiem un aprīkojumu, kā arī vispārējiem pakalpojumiem (tajā skaitā par atbalstu tiesas sēžu noturēšanai, autoparka pārvaldību, pasta pakalpojumiem). Visbeidzot tā koordinē iestādes ilgtspējīgas vadības politikas izstrādi un nodrošina šīs politikas īstenošanu saskaņā ar EMAS regulējumu.

Nākotnes izaicinājumi tostarp ir sagaidāmi infrastruktūras uzturēšanas jomā, kurai ir jābūt profesionālai, sistēmiskai un strukturētai, lai saglabātu infrastruktūras vērtību, kā arī nodrošinātu tās pielāgojumus, lai tā ilgstoši atbilstu iestādes mainīgajām vajadzībām. Šajā ziņā īpaša uzmanība būs pievēršama arvien plašākajai darba no mājām izmantošanai. Turpinājumā būs jāizvērtē un jāstabilizē drošības sistēma gan tehniskā aprīkojuma, gan organizatorisko stratēģiju ziņā. ĒDD nepārtraukti veic uzlabojumus un nodrošina savas darbības kvalitāti.

Atbilstoši iestādes definētajām prioritātēm un ņemot vērā tās īpašās ar tiesas spriešanu saistītās vajadzības, ĒDD direktors konsultē iestādes kompetentās struktūras un piedāvā tām īstermiņa, vidēja termiņa un ilgtermiņa stratēģiju attiecībā uz infrastruktūru, drošību un loģistiku. ĒDD direktors nodrošina darbības budžeta plānošanu un darba plānu ieviešanu. Direktors vada aptuveni 150 ierēdņus un darbiniekus un uzrauga ārpakalpojumu sniedzēju pakalpojumu līgumu izpildi, tostarp tehniskā aprīkojuma uzturēšanas un pārvaldības, uzkopšanas, apsardzes un ugunsbīstamības novēršanas, kā arī ēdināšanas pakalpojumu jomā. ĒDD pārvaldītais gada budžets ir aptuveni 65 miljoni EUR.

ĒDD direktors nodrošina arī infrastruktūras atbilstību piemērojamām tehniskajām prasībām un izpilda deleģētā kredītrīkotāja funkcijas saistībā ar šīs direkcijas darbībām, ievērojot finanšu tiesisko regulējumu, it īpaši publiskā iepirkuma jomā.

ĒDD direktors atbilstoši savai kompetencei pārstāv iestādi ārējās struktūrās un iestādēs, tostarp uzņemošās valsts iestādēs, kā arī Eiropas Savienības iestāžu sadarbības kontekstā.

II.   KO MĒS MEKLĒJAM?

Mēs meklējam kandidātus, kam piemīt spēja vadīt un motivēt lielu kompetentu profesionāļu kolektīvu, kuri ir speciālisti ēku, drošības un loģistikas jomā, un kam ir teicamas vadības spējas un spēja daudzkultūru vidē vadīt uz pakalpojumiem balstītu administratīvu vienību. Kandidātam ir jābūt labām saziņas, sarunu vešanas un savstarpējo attiecību veidošanas prasmēm, lai izveidotu un uzturētu konstruktīvas attiecības gan iestādē ar abu tiesu locekļiem un personālu, kā arī to dienestu darbiniekiem, gan ārpus iestādes – ar citām Eiropas Savienības iestādēm un struktūrām, uzņemošās valsts iestādēm (tostarp tiesībaizsardzības iestādēm), arhitektu, inženieru un konsultantu birojiem, kā arī privātuzņēmumiem.

Kandidātam ir jāpiemīt arī spējai izprast izaicinājumus, ar kuriem lielām organizācijām ir jāsaskaras infrastruktūras, drošības un loģistikas koncepcijas izstrādē, attīstībā un pilnveidošanā. Viņam ir jāspēj izstrādāt stratēģiskus mērķus šajās jomās atbilstoši iestādes definētajām prioritātēm un pārveidot tos par priekšlikumiem konkrētām darbībām. Ir ļoti vēlama pieredze projektu plānošanas un vadības jomā.

Kandidātam ir jābūt labām zināšanām par Eiropas Savienības iestādēm piemērojamiem finanšu noteikumiem, tostarp publiskā iepirkuma jomā, un labām zināšanām budžeta un nozīmīgu līgumu pārvaldībā.

Tiks novērtēta pieredze ugunsdrošības jomā un pieredze kvalitātes nodrošināšanas sistēmu piemērošanā un vides vadībā.

III.   PRASĪBAS KANDIDĀTIEM

Kandidātiem ir jāatbilst Eiropas Savienības Civildienesta noteikumos paredzētajiem ierēdņa iecelšanas amatā nosacījumiem. Lai varētu ieņemt šo amatu, kandidātiem ir jāatbilst šādām minimālajām prasībām un tiem ir jābūt:

| — | izglītības līmenim, kurš atbilst pabeigtām universitātes studijām, ko apliecina diploms, |
| --- | --- |

—

izglītības līmenim, kurš atbilst pabeigtām universitātes studijām, ko apliecina diploms,

| — | vismaz desmit gadu profesionālajai pieredzei vienā vai vairākās ēku, drošības un loģistikas jomās, |
| --- | --- |

—

vismaz desmit gadu profesionālajai pieredzei vienā vai vairākās ēku, drošības un loģistikas jomās,

| — | vismaz piecu gadu profesionālajai pieredzei kolektīvu pārvaldībā, |
| --- | --- |

—

vismaz piecu gadu profesionālajai pieredzei kolektīvu pārvaldībā,

| — | padziļinātām vienas Eiropas Savienības oficiālās valodas zināšanām un pietiekamām kādas citas Eiropas Savienības oficiālās valodas zināšanām. Dienesta vajadzībām ir nepieciešamas labas franču valodas zināšanas; angļu un/vai vācu valodas zināšanas tiks uzskatītas par priekšrocību. |
| --- | --- |

—

padziļinātām vienas Eiropas Savienības oficiālās valodas zināšanām un pietiekamām kādas citas Eiropas Savienības oficiālās valodas zināšanām. Dienesta vajadzībām ir nepieciešamas labas franču valodas zināšanas; angļu un/vai vācu valodas zināšanas tiks uzskatītas par priekšrocību.

IV.   ATALGOJUMS UN NODARBINĀŠANAS KĀRTĪBA

Atalgojums un nodarbināšanas kārtība ir noteikta Civildienesta noteikumos Eiropas Savienības AD 14 vai AD 15 pakāpes ierēdņiem. Piemēram, ierēdnim, kas ir AD 14 pakāpes 1. līmenī, mēneša pamatalga ir 15 255 EUR, un ierēdnim, kas ir AD 15 pakāpes 1. līmenī, mēneša pamatalga ir 17 226 EUR. Kandidātiem jāņem vērā Civildienesta noteikumos ietvertā prasība, ka visiem jaunajiem darbiniekiem ir sekmīgi jāiztur deviņu mēnešu pārbaudes laiks.

V.   DARBĀ PIEŅEMŠANAS POLITIKA

Tiesa – neskarot kandidātu nopelnu salīdzinošo novērtējumu – nodrošina vienlīdzīgas iespējas un vienlīdzīgu attieksmi pret visām personām, kuras ir izrādījušas interesi par brīvo amata vietu. Tiesa labprāt saņemtu daudzveidīgus pieteikumus no kandidātiem ar dažādu pieredzi, iemaņām un zināšanām un no iespējami plašas Eiropas Savienības dalībvalstu ģeogrāfiskās teritorijas.

Informācija par personas datu apstrādi šīs atlases procedūras nolūkos ir pieejama informatīvajā paziņojumā par pieņemšanu darbā Eiropas Savienības Tiesas administratīvajos dienestos.

VI.   KANDIDATŪRU PIETEIKŠANA

Kandidatūras šim amatam ir jāpieteic tikai pa elektronisko pastu DIR-DBS@curia.europa.eu vēlākais līdz 2022. gada 22. aprīlim Kandidatūru pieteikumiem ir jāpievieno sīks dzīvesgājuma apraksts un jebkādi citi noderīgi dokumenti. Kandidātiem savam pieteikumam ir jāpievieno arī motivācijas vēstule un īss apraksts (maksimāli piecas lappuses) par savu redzējumu attiecībā uz direkcijas, uz kuru attiecas šis uzaicinājums pieteikt kandidatūras, darbību un pārvaldību.

Apstiprināts 2022. gada 15. martā

---